**Ақмола облысы**

**«Бурабай ауданы білім бөлімінің**

**Щучинск қаласы №10 жалпы түрдегі мектеп-интернаты»**

**коммуналдық мемлекеттік мекемесі**

**«Шұғыла» шағын орталығы**

**«Күншуақ» тобы**

**ертеңгілігі**

 **Тәрбиешілері:** Жұман Н.Ж

Муханбеткалиева З.А

**2017-2018 оқу жылы**

**Күз – береке, күз – мереке!**

**Мақсаты:** балалардың күз туралы түсініктерін молайту, жыл мезгілдерінің ерекшеліктерін байқату; табиғатты аялауға әсемдікті көре білуге, сезіне білуге тәрбиелеу.

**Көрнекілігі:** күз мезгіліне байланысты салынған суреттер,жеміс пен көкөніс суреттері

**Барысы:**

***Зал іші күз мезгіліне сай безендірілген. Балалар музыка әуенімен  залғакіреді.***

**Жүргізуші:** Келдіміне алтын күз,

Сары шашты жарқын жүз.

Мол өнімді ісімен

Таңдандырып халқын күз.

Армысыздар ағайын!

Сәлеметсіздерме, қадірлі қонақтар! Бүгінгі берекелі де ырысты алтын күз құрметіне арналған «Күз – береке, күз мереке!» атты мерекелік ертеңгілігімізге қош келдіңіздер!

Ал, балалар, балалар,

 Енді бері қараңдар.

 Бізге қонақ келмекші

 Сендерді бір көрмекші.

Әуелі жұмбақ жасырам,

 Қулығымды асырам.

 Таба алсаңдар шешімін,

Қонағымды дәл ортаға шақырам.

**Жұмбақ:** Жиып-теріп болатын,

 Қамбаға астық толатын.

 Қызыл қырман ойнайтын,

 Қай мезгіл деп ойлайсың?

*Дұрыс, күз мезгілі. (Балалардың жауабы).*

**Жүргізуші:**Өтежақсы. Ендеше, уәдееткенімдейортағақонағымыз–***Күз ханшайымын***шақырайық!

*(Музыка ойнап, ішкеКүз ханшайымы келіпкіреді).*

**Жүргізуші:**СәлеметсізбеКүзханшайымы!

**Күз ханшайымы:** Сәлеметсіздер ме, балалар!

Сәлеметсіздерме ме, қонақтар!

Мен - Алтын күзбін!

Жайдары, жарқын жүзбін.

Қонаққа келдім сендерге.

Өнерлеріңді көруге

**Жүргізуші:**Қош келіпсіз Алтын күз төрімізге шығып біздің бүлдіршіндеріміздің өнерлерін тамашалаңыз!Олай болса біздің бүлдіршіндеріміздің өзіңізге арнаған өлең тақпақтары бар.

*(балалар өлең тақпақтарын айтады)*

**Лияна:**Сап – сары маңай,

Сап – сары тоғай.

Соңғы әнін айтып,

Құс кетті қайтып.

**Інжу:**Қарашы күз келді,

Жапырақ жауыпты іздерді.

Құс біткен керуен тізеді,

Қара бұлт қабағын түйеді.

**Дария:**Алтын, сары, қызыл, көк,

Алуан – алуан жапырақ.

Күзгі бақта күлімдеп,

Көз тартады атырап.

**Әділет:**Қоңыр салқын тарады,

Қойнаулар мен сайлардан.

Қаздар қайтып барады,

Қайтқан елдей жайлаудан.

Соңғы шуақ төгіліп,

Жалқынданып тұр аймақ,

Ақ сәулеге шомылып,

Жапырақтар жүр ойнап.

**Мадияр:**Келді міне күз,

Айнала ары түс.

Керемет, тамаша,

Қандай әсем күз.

**Милана:**Жеміс – жидек пісті,

Қамбаға астық түсті.

Қызу жұмыс басталып,

Жинап алды жан салып.

**Мадина:**Көктен көзңн бір алмай,

Қызғылт тартты кәрі құз.

Жер қызығын қия алмай,

Маужырап тұр сары күз.

**Олжас:**Думан толы асқарлы,

Күз мезгілі басталды.

Күз әуені кеп жетті,

Әнге бөлеп жастарды.

**Жүргізуші:**Жарайсыңдар! Орындарыңа жайғаса қойыңдар!

**Күз ханшайымы:** Рахмет, балалар!

*(осы кезде жаңбыр тамшыларының дыбыстары естіледі)*

**Жүргізуші:** Балалар, бұл ненің дауысы?

**Балалар:** жаңбыр, жаңбыр

**Жүргізуші:** Жаңбыр қай кезде жауады?

**Балалар:** күзде, күзде

Жүргізуші: Ендеше бәріміз орнымыздан тұрып, «Жаңбыр» әнін орындайық.

**Ән:«Жаңбыр»**

1.Жауды жаңбыр көлдерге

 Ағаштарға гүлдерге

 Жаңбыр, жаңбыр соқпашы

Ойнайықшы тоқташы. (2 рет)

2. Жүгіріп келдік біз үйге

 Жаңбыр қандай әй-әй-әй

 Жаңбыр, жаңбыр соқпашы

Ойнайықшы тоқташы (2 рет)

3. Жаңбыр жауды себелеп

 Бұға қалды көбелек

 Жаңбыр, жаңбыр соқпашы

Ойнайықшы тоқташы (2 рет)

*(ән аяқталғанда үнтаспадан желдің дыбысы естіліп жапырақтар ұшады)*

**Күз ханшайымы:** мен сендердің өнерлеріңді тамашаладым. Енді мен сендермен ойын ойнағым келіп тұр.

**Жүргізуші:** Тентек жел шашып кетіпті

Жапырақтарды сан алуан

Тезірек жинап алайық

Қане, қане кім жылдам?!

**Ойын «Кім жылдам?»**

 «Түрлі-түсті жапырақтар» ойынын ойнағым келіп тұр.

**Ойын шарты:**мен жерге түрлі түсті жапырақтарды шашамын, ал сендер оларды екі себетке бөліп жинайсыңдар. Қай топ,жылдам болатынын көрейік.Олай болса бастаймыз.

*(Балалар жапырақтарды музыка әуенімен жарыса жинайды).*

**Жүргізуші:** Өнерлі ғой балалар,

 Көңілдері пәк жайсаң.

 Би де билеп береді,

 Бәрі бізден табылар!

**Би:«Күзгі жапырақтар»**

**Жүргізуші:** ал енді өлең жолдарына кезек берейік.

*(балалар өлең тақпақтарын айтады)*

**Санжар:** Нұрға бөлеп өмірді,

Жырға бөлеп көңілді.

Жарқыраған сәулелі,

Күз әуені төгілді.

**Айғаным:**Жұлдыз туып таң алды,

Әнге орап ғаламды.

Сазды әуен шаттыққа,

Бөледі бар адамды.

Әуенге еріп сиқырлы,

Айтылды ән боп сыр қилы.

Күзгі әуен жастардың,

Жүрегіне нұр құйды.

**Нұртай:**Күз келді, алақай!

Алтын келді далаға.

Дәні бітік бидайды,

Құйып жатыр қамбаға.

**Асылназ:**Молшылыққа бөлеген,

Күз айы неткен ырысты ең?

Біздерді қауыштыратын,

Ыстық ұя мектеппен.

**Малика:**Күздің қазан айында,

Жеміс – жидек піседі.

Жапырақтар сарғайып,

Сыбдыр – сыбдыр етеді.

**Тамерлан:**Жапырақ ұшты,

Суық та түсті.

Сонда да бізге,

Қызық көп күзде.

**Ерасыл:** Еніп кеттім құшағыңа еріксіз,

Болсаң да сен жапырақсыз көріксіз.

Ақын жаны күңіренген өзіңдей,

Күз келбеті біз өзіңе серікпіз.

**Камила:**Жанға жара бір жапырақ үзілген,

Келем әлі сол баяғы ізіммен.

Уақыт – жүйрік ұстатапайды ешкімге,

Қош келіпсің қауышайын

Күзіммен...

**Күз ханшайымы:** Жарайсыңдар балалар,өте тамаша!

**Жүргізуші:**Алтын суық күз келді

Жел мен жаңбыр әкелді

Құстар ұшып кетеді

Ән салмайды өтеді

**Ән: «Күзгі әуен»**

1.Күзгі, күзгі әуен

Күзгі әуен не деген

Оның әнін тыңдаңыздар.

Қосылып бірге жырлаңыздар.

Қ-сы: У –у – у, а-а-а

 Күзгі әуен тамаша.

2. Күзгі, күзгі әуен,

Күзгі әуен не деген

Жапырақтармен билеңдер,

Тамашалап көріңдер.

Қ-сы: У –у – у, а-а-а

Күзгі биі тамаша.

**Күз ханшайымы:** Жарайсыңдар балалар,өте тамаша!

**Жүргізуші:** Күз ханашайымы біздің балалардың сізге арналған тақпақтарын тамашалаңыз.

*(балалар өлең тақпақтарын айтады)*

**Амира:**Сары алтындай сары күз,

Қамбадағы дәніміз.

Шелек – шелек балымыз,

Ағыл – тегіл ағымыз.

**Алихан:**Жайдары күз, жарқын күз,

Аяулы күз, алтын күз.

Дінге толы кең далам,

Дариядай шалқып жүр.

**Айым:**Мейірлі күз, мырза күз,

Сыйлығыңа ырзамыз.

Аппақ арай таңыңда,

Шомыламыз нұрға біз.

**Қайсар:**Күзде жауын. Бұлт. Тұман.

Сары жапырақ жауады.

Сары құйын ұйытқыған,

Сапырды ауаны.

**Сандина:**Тапталады табанға,

Судыр – судыр жапырақ.

Өрттей сары бояуға,

Малынғандай атырап.

**Айзере:**Алтын, сары, қызыл, көк,

Алуан – алуан жапырақ.

Күзгі бақта күлімдеп,

Көз тартады атырап.

Күн шуақта маужырап,

Жатыр еді атырап.

**София:**Ағаштарды жамырап,

Ұшты кенет жапырақ.

Ой, алақай, тамаша.

Шашу шашты жапырақ.

Бақтың іші алаша,

Аунар ма еді жатып ап!

**Диляра:** Нұрға бөлеп өмірді,

Жырға бөлеп көңілді.

Жарқыраған сәулелі,

Күз әуені төгілді.

**Жүргізуші:** Жарайсыңдар, балалар! Орындарыңа жайғасыңдар. Балалар, енді ал сендердің ата-аналарыңмен бір ойын ойнайық. Қарсы емессіңдер ма? Ол үшін 4 ата-ананы ортаға шақырамыз.

**Ата аналармен ойын: «Күзді бейнелеу»**

**Ойынның шарты:** қазір сіздер 2 адамнан жұптаса отыра, күзге байланысты әдемі сурет салып, салған суреттеріңізді бізге түсіндіріп бересіздер. Тапсырма қиын емес деп ойлаймын. Олай болса іске сәт сіздерге!

**Жүргізуші:**Күзде өздері пісетін,

 Тамаққа кеп түсетін

Мақтанбақшы сендерге ,

 Көкөністер сан түрлі!

*(Ортаға «көкөністер мен жемістер» шығып, өздері туралы тақпақтар оқиды)*

**Сәбіз:** Өсіретін бойыңды, **Диляра**

Дамытатын ойыңды.

Қоянға да азықпыз,

Сәбіздерміз жазықсыз!

**Пияз:** Асханадан шықпаймын, **Нұртай**

Атым — пияз, бұқпаймын.

Көзден жасты шығарам,

Тұмаудан бірақ сақтаймын!

**Қызанақ:** Тал шыбығым бұралып, **София**

Бақшаларда қызарып.

Тұрған ол мен- қызанақ,

Күнге қарап ұялып!

**Қос картоп:** Картоп-біздің атымыз, **Санжар и Алихан**

Жерастында жатырмыз.

Бір тамырдан тараған,

Ағайынбыз бәріміз!

**Жүзім:** Мені бәрі жүзім дер**Малика**

Бір - бірлеп дәмдеп үзіп жер

Қызықтырам көркіммен

Қатар - қатар тізілген

**Шие:** Мен шиемін, шиемін**Айзере**

Күннің көзін сүйемін

Қажеттімін адамға

Оны жақсы білемін!

**Қияр:** Мен қиярмын, сәндімін**Мадияр**

Салаттардың сәнімін

Дәруменім мол менің

Жегенге қуат сыйлаймын!

**Алма:** Мен - алмамын, алмамын**Амира**

Таңдандырар бал дәмім

Пісіп толдым, мінекей!

Баптап ерек бағбаным

**Күз ханшайымы:** Жарайсыңдар балалар,өте тамаша!

**Жүргізуші:** Күз ханашайымы біздің жігіттеріміздің сізге арналған әдемі биіне бар екен. Соны тамашалайық!

**Би: «Саңырауқұлақтар»**

**Жүргізуші:** Әсем әнсіз той бола ма?

Ән арнайық күзге жаңа!

**Ән: «Алтын күз»**

1. Алақай, алақай балалар,

 Күз келді бізге енді қараңдар.

 Бақшада бәрі бар бал шырын.

 Алмалар, алшалар, қауындар.

Қ – сы: Алтын күз, алтын күз,

 Күтеміз сені біз.

 Төріміз сіздікі

 Келіңіз, келіңіз.

2. Көп күтіп сарғайып кеттің бе?

 Сағынып бізге әрең жеттің бе?

 Сағынып әкеттің алапты,

 Аспаннан алтын нұр төктің бе?

**Жүргізуші:** Жарайсыңдар, балалар! Ал енді ата-аналарымызға сөз берейік. Салған суреттерін тамашалайық.

*(ата-аналар жұптаса отырып салған суреттері жайлы түсіндіреді)*

**Жүргізуші:** Өнерлеріңізге ризамыз

Суретші екенсіздер нағыз

Мына дипломдар сіздер үшін!

*(белсене қатысқан ата-аналарды марапаттау)*

**Күз ханшайымы:** Балалар, сендер өте тәртіпті, адамгершілігі мол, өте сұлу, өнерлі, ақылды балалар екенсіңдер. Мен мына мерекеде болғаныма өте қуаныштымын. Мен сендерге құр бос келген жоқпын. Менің себетімде сендерге арналған сыйлықтарым бар.

*( музыка әуенімен сыйлықты балаларға табыс етеді)*

**Күз ханшайымы:**Ал енді мен жол жүрейін. Сау болыңдар, балалар!

*(балалар Күз ханшайымымен қоштасады)*

**Жүргізуші:** Құрметті қонақтар, ата-аналар, балалар! Осымен бүгінгі «Күз – мереке, күз – береке» атты ертеңгілігіміз аяқталды. Келесі кездескенше сау болыңыздар!